গ্রিক কিংবদন্তীর অন্যতম শ্রেষ্ঠ চরি‌ত্র তিনি। নিজের পুরুষত্বের জন্য তিনি বিখ্যাত। কথিত আছে, তিনি এক রাত্রে রাজা থেসপিয়াসের ৫০ জন কন্যার গর্ভসঞ্চার করেছিলেন। বিয়ে করেছিলেন ৪ বার। এহেন সর্বশ্রেষ্ঠ পুরুষ বলে কথিত হারকিউলিসের পেশিবহুল একটি মূর্তি থেকে পুরুষাঙ্গটিই নাকি বারবার চুরি হয়ে যাচ্ছে।  
দক্ষিণ-পশ্চিম ফ্রান্সের আর্কাকন-এ মোরেস্ক পার্কে বসানো হয়েছিল হারকিউলিসের একটি পূর্ণাবয়ব মূর্তি। সে ১৯৪৮ সালের কথা। যখন মূর্তিটি প্রথম বসানো হয় তখনই তার জননাঙ্গটি অশালীন রকমের দীর্ঘ বলে মনে করেছিলেন অনেকে। এলাকার মহিলারা মূর্তিটির দিকে তাকাতে রীতিমতো অস্বস্তি বোধ করতেন। পার্ক কর্তৃপক্ষ খবর পাঠালেন ভাস্কর ক্লদ বস্কোকে। তিনি ছোট করে দিলেন ওই বিশেষ অঙ্গটির দীর্ঘতা। একবার নয়, দু’বার তাঁকে করতে হল এই কাণ্ড। 
কিন্তু তাতেও হারকিউলিসের মূর্তির ফাঁড়া কাটল না। পৃথিবীর অন্যতম শ্রেষ্ঠ পুরুষের মূ্র্তি বলে কথা। অনেকে দর্শনার্থীই এসে লুকিয়েচুরিয়ে হারকিউলিসের পুরুষাঙ্গটিকে সংগ্রহযোগ্য বিষয় বলে মনে করে সেটিকে খুলে নিয়ে সঙ্গে করে নিয়ে যাওয়া শুরু করলেন। একবার করে চুরি হয় আর নতুন করে পুরুষাঙ্গ তৈরি করে মূর্তির সঙ্গে লাগিয়ে দেওয়ার ব্যবস্থা হয়। কিন্তু চুরি আর বন্ধ হয় না। 

সেই হতভাগ্য মূর্তি
শেষ পর্যন্ত পার্ক কর্তৃপক্ষ ঠিক করেছেন মূর্তিটিতে এবার অপসারণযোগ্য লিঙ্গ লাগানো হবে। যাতে কেউ সেটা খুলে নিয়ে গেলেও মূর্তিটি অন্তত অক্ষত থাকে।
ওই অঞ্চলের ডেপুটি মেয়র মার্টিন ফেলিপট বলেছেন, ‘‘এছাড়া আর উপায় ছিল না। আমরা এবার এমন পুরুষাঙ্গ মূর্তিটিতে বসাচ্ছি যাতে বিশেষ বিশেষ অনুষ্ঠানের আগে পুরুষাঙ্গটিকে পুনঃস্থাপিত করা যায়।’’
আরও পডুন
লিঙ্গ-মিউজিয়াম